#### E L Ő T E R J E S Z T É S

### Szombathely Megyei Jogú Város Közgyűlésének

### Városstratégiai, Idegenforgalmi és Sport Bizottságának

### 2024. december 17-i ülésére

*Javaslat a Kálvária utcai gázrekonstrukció utáni közterület helyreállítással kapcsolatos döntés meghozatalára*

Tájékoztatom a Tisztelt Bizottságot, hogy az MVM Zrt. beruházásában valósult meg 2024. évben a Szombathely, Kálvária utca teljes szakaszán a gázvezeték rekonstrukciója. A rekonstrukció az utca egyik forgalmi sávját 620 fm hosszban érintette. A beruházás során a Kálvária utcában a leágazó gerinc- és bekötővezetékek cseréjére is sor került. A Kivitelező a megbontott burkolat ideiglenes (nyomvonalas) helyreállítását elvégezte, azonban feladata lenne a forgalmi sáv végleges helyreállítása is. Az útszakaszt érintő, az Önkormányzat érdekkörébe tartozó későbbi közművezeték rekonstrukciója miatt nem célszerű és időszerű a helyreállítás MVM Zrt. részéről 2024. évben történő elvégzése, annak Önkormányzat általi későbbi teljesítése indokolt.

A közterületek bontás utáni helyreállításáról szóló 3/2008. (IV.1.) önkormányzati rendelet (továbbiakban: Rendelet) 10/A §. (4) bekezdés lehetőséget ad arra, amennyiben adott útszakaszon a különböző közművezetékek rekonstrukciója nem egy időben valósul meg, az útszakasz végleges helyreállítását az Önkormányzat végezheti el az érintett közművezetékek rekonstrukcióját követően. A helyreállítás költségeinek viselésére külön megállapodást kell kötni, amelyben a megbontott nyomvonallal érintett forgalmi sáv burkolatának teljes szélességű aszfaltréteg marásával és aszfaltozásával járó helyreállítását az Önkormányzat legalább 31.750 Ft/m2 összegben határozza meg, azzal, hogy a konkrét összeget és a megállapodást a városfejlesztési, - üzemeltetési és környezetvédelmi ügyeket ellátó bizottság hagyja jóvá.

Az MVM Zrt-vel kötendő megállapodás lényeges elemei az alábbiak:

* A helyreállítási költség, amelyet az MVM Zrt. az Önkormányzat részére köteles átadni, 31.750 Ft/m2, azaz 1.211 m2 x 31.750 Ft/m2, összesen 38.449.250,- Ft.
* Az MVM Zrt. vállalja, hogy a fenti összeget legkésőbb 2024. december 31. napjáig átutalja az Önkormányzat részére.
* Az Önkormányzat által megvalósítani vállalt műszaki tartalom:

A forgalmi sáv végleges helyreállítása az aszfalt kopóréteg lemarásával 4 cm vastagságban, majd ugyanilyen vastagságban az új kopóréteg kialakítása.

* Az Önkormányzat vállalja, hogy 2026. június 30. napjáig a helyreállítást a fenti műszaki tartalommal elvégzi.

Javaslom, hogy a Tisztelt Bizottság a Rendelet 10/A. § (4) bekezdése alapján a 31.750 Ft/m2, azaz 1.211 m2 x 31.750 Ft/m2, összesen 38.449.250,- Ft helyreállítási költség MVM Zrt. részéről átadását, illetve a Beruházóval kötendő megállapodás előterjesztés szerinti lényeges elemeit hagyja jóvá.

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjen.

**Szombathely, 2024. december „ ”**

 /: **Horváth Soma** :/

**HATÁROZATI JAVASLAT**

**….…./2024. (XII.17.) VISB számú határozat**

A Városstratégiai, Idegenforgalmi és Sport Bizottság a „*Javaslat a Kálvária utcai gázrekonstrukció utáni közterület helyreállítással kapcsolatos döntés meghozatalára*” című előterjesztést megtárgyalta és az alábbi döntést hozza:

1. A Bizottság Szombathely Megyei Jogú Város Önkormányzatának a közterületek bontás utáni helyreállításáról szóló 3/2008. (IV.1.) önkormányzati rendelet 10/A §. (4) bekezdés alapján a 31.750 Ft/m2, azaz 1.211 m2 x 31.750 Ft/m2, összesen 38.449.250,- Ft helyreállítási költség MVM Zrt. részéről történő átadását, illetve az MVM Zrt.-vel kötendő megállapodás előterjesztés szerinti lényeges elemeit jóváhagyja.
2. A Bizottság felhatalmazza a polgármestert, hogy az MVM Zrt. és az Önkormányzat közötti megállapodás aláírására.

**Felelős:** Dr. Nemény András polgármester

Horváth Soma alpolgármester

 Tóth Kálmán, a Bizottság elnöke

/a végrehajtás előkészítéséért:

dr. Gyuráczné dr. Speier Anikó, a Városüzemeltetési és Városfejlesztési Osztály vezetője/

**Határidő:** 1. pont: azonnal

 2. pont: 2024. december 31.